वाराणसी- पीएम नरेंद्र मोदी के संसदीय क्षेत्र बनारस के संकट मोचन मंदिर में आयोजित हो रहे संगीत समारोह में नहीं पहुंच पाने का प्रधानमंत्री नरेन्द्र मोदी ने अफसोस जताया है। मंगलवार पीएम मोदी ने एक के बाद एक पांच ट्वीट करते हुए लिखा कि उन्हें अखबारों से मालूम चला कि इस संगीत समारोह में उस्ताद गुलाम अली साहब भी शिरकत कर रहे हैं। उन्हें अफसोस है कि वह इस कार्यक्रम को अटेंड नहीं कर पा रहे हैं। अगली बार वह इसमें शामिल होने की कोशिश करेंगे।